Şcoala de vară a Claudiei, salvarea părinţilor. Cât trebuie să scoți din buzunar pentru o săptămână.
Dacă nu ai cu cine să îți lași copilul pe timpul verii, şcoala de vară este cea mai buna soluţie. În afterschool-uri, puştii încearcă să respecte regulile de igienă şi de distanţare socială. Pentru un copil, trebuie să scoți din buzunar în jur de 580 de lei pe săptămână.
Şcoala de vară pare un colac de salvare pentru tine,
unul din părinții întorși la serviciu după perioada de pandemie.Claudia este învăţătoare şi fondatorul unui afterschool. Lunile cu şcoala online nu au fost grele doar pentru elevi, ci şi pentru ea. În perioada de pandemie a avut pierderi de peste 70%. Acum încearcă să recupereze timpul pierdut prin tot felul de activităţi. Dar înainte de joacă, puştii trebuie să treacă printr-un triaj epidemiologic. În ceea ce priveşte regulile de distanţare şi igienă, Claudia ne-a spus că nimeni nu a învăţat-o cum să le pună în aplicare şi că ar trebui făcute nişte controale informative. Uite ce spune Claudia Chiru, fondator afterschool: "Pentru ei este o joacă pentru că aşa le-am prezentat-o noi. Ei şi-au găsit noi casuţe în care să stea la distanţă unii de alţii, dar nu este posibil să îi ţinem distanţaţi aşa cum ne-am dorit.“"Săptămâna aceasta realizăm «Poarta stelară». Plecăm în călătorie pe Marte, jocuri de coordonare, jocuri de echipă, activităţi de construcţii, vom ieşi în parc unde vom avea un joc de comunicare“, povetește Ana, învățătoare aftershool.